CELEX: 62018CA0635
Language: lt
Date: 2021-06-03 00:00:00
Title: Byla C-635/18: 2021 m. birželio 3 d. Teisingumo Teismo (septintoji kolegija) sprendimas byloje Europos Komisija / Vokietijos Federacinė Respublika (Valstybės įsipareigojimų neįvykdymas – Aplinka – Direktyva 2008/50/EB – Aplinkos oro kokybė – 13 straipsnio 1 dalis ir XI priedas – Sistemingas ir nuolatinis azoto dioksido (NO2) ribinių verčių viršijimas tam tikrose Vokietijos zonose ir aglomeracijose – 23 straipsnio 1 dalis – XV priedas – „Kuo trumpesnis“ viršijimo laikotarpis – Tinkamos priemonės)

2021 7 19   
            
            
               LT
            
            
               Europos Sąjungos oficialusis leidinys
            
            
               C 289/2
            
         
      2021 m. birželio 3 d. Teisingumo Teismo (septintoji kolegija) sprendimas byloje Europos Komisija / Vokietijos Federacinė Respublika
      
      (Byla C-635/18) (1)
      
      (Valstybės įsipareigojimų neįvykdymas - Aplinka - Direktyva 2008/50/EB - Aplinkos oro kokybė - 13 straipsnio 1 dalis ir XI priedas - Sistemingas ir nuolatinis azoto dioksido (NO2) ribinių verčių viršijimas tam tikrose Vokietijos zonose ir aglomeracijose - 23 straipsnio 1 dalis - XV priedas - „Kuo trumpesnis“ viršijimo laikotarpis - Tinkamos priemonės)
      (2021/C 289/02)
      Proceso kalba: vokiečių
      
         Šalys
      
      
         Ieškovė: Europos Komisija, atstovaujama C. Hermes, E. Manhaeve ir A. C. Becker
      
         Atsakovė: Vokietijos Federacinė Respublika, iš pradžių atstovaujama T. Henze ir S. Eisenberg, padedamų advokatų U. Karpenstein, F. Fellenberg ir K. Dingemann, vėliau – J. Möller ir S. Eisenberg, padedamų advokatų U. Karpenstein, F. Fellenberg ir K. Dingemann
      
         Atsakovės pusėje įstojusi į bylą šalis: Jungtinė Didžiosios Britanijos ir Šiaurės Airijos Karalystė, atstovaujama F. Shibli
      
         Rezoliucinė dalis
      
      
                  1.
               
               
                  Vokietijos Federacinė Respublika
                  
                              —
                           
                           
                              neįvykdė įsipareigojimų pagal 2008 m. gegužės 21 d. Europos Parlamento ir Tarybos direktyvos 2008/50/EB dėl aplinkos oro kokybės ir švaresnio oro Europoje 13 straipsnio 1 dalį, siejamą su XI priedu, nes nuo 2010 m. sausio 1 d. iki 2016 m. imtinai, pirma, sistemingai ir nuolat buvo viršijama azoto dioksido (NO2) metinė ribinė vertė Vokietijos teritorijoje esančiose 26 zonose: DEZBXX0001A (Berlyno aglomeracija), DEZCXX0007A (Štutgarto aglomeracija), DEZCXX0043S (Tiubingeno apygarda), DEZCXX0063S (Štutgarto apygarda [išskyrus aglomeracijas]), DEZCXX0004A (Freiburgo aglomeracija), DEZCXX0041S (Karlsrūhės apygarda [išskyrus aglomeracijas]), DEZCXX0006A (Manheimo / Heidelbergo aglomeracija), DEZDXX0001A (Miuncheno aglomeracija), DEZDXX0003A (Niurnbergo / Fiurto / Erlangeno aglomeracija), DEZFXX0005S (Regionas III Vidurio ir Šiaurės Hesenas), DEZFXX0001A (I aglomeracija [Reinas-Mainas]), DEZFXX0002A (II aglomeracija [Kaselis]), DEZGLX0001A (Hamburgo aglomeracija), DEZJXX0015A (Grėvenbroichas [Reino rusvųjų anglių regionas]), DEZJXX0004A (Kelnas), DEZJXX0009A (Diuseldorfas), DEZJXX0006A (Esenas), DEZJXX0017A (Duisburgas, Oberhauzenas, Miulheimas), DEZJXX0005A (Hagenas), DEZJXX0008A (Dortmundas), DEZJXX0002A (Vupertalis), DEZJXX0011A (Achenas), DEZJXX0016S (miesto ir kaimo vietovės Šiaurės Reino-Vestfalijos žemėje), DEZKXX0006S (Maincas), DEZKXX0007S (Vormsas / Frankentalis / Liudvigshafenas), DEZKXX0004S (Koblencas / Noivydas) ir, antra, buvo viršijama valandinė ribinė NO2 vertė dviejose iš šių zonų: DEZCXX0007A (Štutgarto aglomeracija) ir DEZFXX0001A (I aglomeracija [Reinas-Mainas]),
                              ir
                           
                        
                              —
                           
                           
                              nuo 2010 m. birželio 11 d. nenustačiusi tinkamų priemonių, užtikrinančių, kad visose šiose zonose būtų laikomasi nustatytų ribinių NO2 verčių, neįvykdė įsipareigojimų pagal Direktyvos 2008/50 23 straipsnio 1 dalį, skaitomą atskirai ir siejamą su XV priedo A skirsniu, konkrečiai – neįvykdė šios direktyvos 23 straipsnio 1 dalies antroje pastraipoje įtvirtinto įsipareigojimo užtikrinti, kad oro kokybės planuose būtų numatytos tinkamos priemonės, kad šios vertės būtų viršijamos kuo trumpesnį laikotarpį.
                           
                        
            
                  2.
               
               
                  Vokietijos Federacinė Respublika padengia savo ir Europos Komisijos patirtas bylinėjimosi išlaidas.
               
            
                  3.
               
               
                  Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas.
               
            
         (1)  OL C 436, 2018 12 3.